МИНИСТАРСТВО ТУРИЗМА И ОМЛАДИНЕ

Београд, улица Немањина број 22-26

На основу члана 27. став 1. и члана 33. став 2. Закона о јавној својини („Службени гласник РС“, бр. 72/11, 88/13, 105/14, 104/16 – др. закон, 108/16, 113/17, 95/2018, 153/20 и 94/24), члана 11. став 1. и 2. Уредбе о поступању са одређеним стварима у државној својини („Службени гласник РСˮ бр. 98/10 и 51/11), Закључка Владе 05 Број: 46-9580/2025 од 4. септембра 2025. године и Одлуке министра туризма и омладине о покретању поступка отуђења покретних ствари из јавне својине путем јавне продаје – 3 (три) путничка возила чији је корисник Министарство туризма и омладине, број: 003817230 2025 13450 002 003 000 001 од 15. септембра 2025. године, објављује:

ОГЛАШАВАЊЕ

 РАДИ ОТУЂЕЊА ПОКРЕТНИХ СТВАРИ - ВОЗИЛА У СВОЈИНИ РЕПУБЛИКЕ СРБИЈЕ ПРИКУПЉАЊЕМ ПИСМЕНИХ ПОНУДА

1. ПРЕДМЕТ ОТУЂЕЊА

Предмет отуђења су покретне ствари – путничка возила, у својини Републике Србије према Табели „Спецификација возила Министарства туризма и омладине, која су предмет отуђењаˮ, која садржи ближе карактеристике и почетне купопродајне цене возила.

СПЕЦИФИКАЦИЈА ВОЗИЛА

 МИНИСТАРСТВА ТУРИЗМА И ОМЛАДИНЕ, КОЈА СУ ПРЕДМЕТ ОТУЂЕЊА

Табела

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Редни број | марка | модел | Број шасије | Број мотора | Регистарска ознака | Возило у возном стању(да/не) | Регистровано(да/не) | Локација (адреса/град) | Почетна купопродајна цена РСД(у динарима) |
| 1 | ZASTAVA 10 | 188 | VX118800000002595 | 188А40004327323 | BG 575-XR | да | не | Палата Србије Београд | 65.000,00 |
| 2 | ZASTAVA 10 |  188 | ZFA18800000976322 | 188A40000976322 | BG 2388-PJ | да | не | Сив 3 Београд | 55.000,00 |
| 3 | ŠKODA  | FABIA CLASSIK 1.2 | TMBPY16Y374133977 | BME283189 | BG 2595-GV | да | не | Сив 3 Београд | 70.000,00 |

Сва возила означена у табели смештена су на паркинг простору Палате Србија, на адреси Булевар Михајла Пупина 2, Нови Београд, као и на паркинг простору СИВ-а 3, на адреси Омладинских бригада бр. 1, Нови Београд и могу се разгледати дана 15.10. 2025. године, у термину од 9.00 до 14.00 часова.

1. УСЛОВИ ОТУЂЕЊА

Отуђење свих возила се врши у поступку прикупљања писаних затворених понуда. Покретне ствари ближе описане у Табели под редним бр. 1-3, отуђују се збирно, у постојећем „виђеном стањуˮ, без права купца на накнадне рекламације, по укупној почетној цени 190.000,00 динара. Коначна купопродајна цена покретних ствари биће утврђена након спроведеног поступка прикупљања писмених понуда, а на основу примене критеријума највише понуђене цене, а која не може бити нижа од почетне купопродајне цене назначеној у табели, појединачно за свако возило, односно укупне збирне цене.

Коначна купопродајна цена покретних ствари из табеле утврђене у висини најповољније понуде, уплатиће се на рачун буџета Републике Србије. Рок за плаћање купопродајне цене је 8 (осам) дана од дана закључења купопродајног уговора. Трошкови транспорта возила, порез на пренос апсолутних права, као и други трошкови који проистекну из реализације уговора, падају на терет купца.

1. УСЛОВИ ПРИЈАВЉИВАЊА

Рок за подношење понуда је 15 (петнаест) дана од дана објављивања огласа.

Право учешћа на огласу имају сва правна и физичка лица, која испуњавају услове огласа за коју се понуда подноси.

Уредна и потпуна писмена понуда мора да садржи:

- висину понуђене купопродајне цене изражене у динарима;

 -све захтеване податке.

Уредна и потпуна писмена понуда мора бити потписана и оверена печатом уколико се ради о правном лицу и мора да садржи и све податке о подносиоцу понуде и то:

За физичка лица:

- име и презиме;

- адресу пребивалишта;

- копију личне карте;

- контакт телефон;

- мејл адресу (уколико је има);

- ако је лице предузетник уз понуду се прилаже оригинални извод из регистра привредних субјеката или потврда да је предузетник уписан у одговарајући регистар, који не сме бити старији од 30 (тридесет) дана, као и потврда о пореском идентификационом броју.

За правна лица:

- назив и седиште;

- контакт особа, телефон и мејл адреса;

- оригинални извод из регистра привредних субјеката са подацима за то правно лице, који не сме бити старији од 30 (тридесет) дана

- копију уговора о отварању и вођењу рачуна код пословне банке код које има рачун;

- копију решења о додељеном пореском идентификационом броју – ПИБ;

- име и презиме лица овлашћеног за заступање (директор), са овереним картоном депонованих потписа.

У случају да подносиоца понуде заступа пуномоћник, пуномоћје за заступање мора бити оверено од стране јавног бележника.

Понуде се достављају на адресу Министарства туризма и омладине, ул. Немањина бр. 22-26, Београд, путем редовне или препоручене пошиљке, као и предајом на писарници Управе за заједничке послове републичких органа, радним даном од 8.00 до 14.00 часова, у затвореној коверти на којој је јасно назначено: „За Министарство туризма и омладине – ПОНУДА ЗА КУПОВИНУ ПОКРЕТНИХ СТВАРИ – ВОЗИЛА – НЕ ОТВАРАТИ“.

Уколико је понуда послата путем поште као редовна или препоручена пошиљка, дан предаје пошти сматраће се даном предаје Министарству, под условом да је пошиљка достављена Министарству најкасније до дана отварања понуда. Неблаговремене и непотпуне понуде неће бити разматране. Понуда у којој цена није наведена у динарима неће се разматрати. Цена у понуди не мора бити наведена појединачно за сваку покретну ствар за коју се понуда подноси. Министарство задржава право да поништи поступак по Јавном огласу, као и да у случају пријема неодговарајућих и непотпуних понуда не изврши избор најповољнијег понуђача.Министарство неће сносити никакву одговорност нити ће бити дужно да надокнади било какву штету коју би учесник евентуално могао имати поводом учешћа у овом поступку.

4. ИЗБОР НАЈПОВОЉНИЈЕГ ПОНУЂАЧА

Комисија Министарства туризма и омладине ће спровести поступак по јавном огласу за избор најповољнијег понуђача за продају покретних ствари. Критеријум за избор најповољнијег понуђача је висина понуђене купородајне цене. Јавно отварање приспелих понуда извршиће комисија дана 27.10.2025.године, у просторијама Министарства туризма и омладине на адреси Немањина бр. 22-26, Београд, десети спрат, крило Ц, канцеларија број 25, са почетком у 10.00 часова.

Услови за спровођење поступка разматрања писмених понуда су испуњени уколико пристигне најмање једна благовремена и потпуна понуда.

Основни критеријум за избор најповољнијег понуђача је висина понуђене купородајне цене. У случају да два или више понуђача понуде исту купопродајну цену, Комисија ће позвати понуђаче који су понудили исти износ купопродајне цене, да у року од 3 (три) дана од дана пријема позива доставе нову понуду, са увећаним износом у односу на претходну понуду, а које понуде ће Комисија отворити и утврдити најповољнијег понуђача. Уколико позвани понуђачи у року од 3 (три) дана не доставе нову понуду, односно уколико су понуђачи доставили понуду са истоветном купопродајном ценом, Комисија задржава право да изабере понуду понуђача која је прва пристигла, односно избор се врши по времену пријема понуде.

Уколико понуђач чија је понуда проглашена најповољнијом, у року од 8 дана од дана пријема позива за закључење уговора, не потпише уговор, сматраће се да је одустао од купопродаје, а на закључење уговора биће позван следећи најповољнији понуђач.

У року од 8 дана од дана доношења одлуке о избору најповољнијег понуђача, Министарство ће писмено обавестити све учеснике огласа.

Све потребне информације у вези овог огласа могу се добити на број телефона: 011/3617-896 – Горан Гајић, у термину од 9.00 до 15.00 часова.